Michelle Yeoh

**Michelle Yeoh Choo Kheng Todt** (née **Yeoh Choo Kheng**, ; nosusu ontok 6 Magus 1962), ointutunan miampai profesional sabaagi **Michelle Yeoh** ( ), nopo nga songulun mimingkono Malaysia. Solinaid pakalaja lobi pata dekad, mingkono isido id mogisuusuai produksi filim om televisyen kosoborong genre om nokotorimo mogikaakawo gaa kaamapi no Gaa' Akasdemi (Oscar) om Gaa' Golden Globe, suai ko kopoingkakatan montok duo gaa id Gaa' Filim Akademi british. Id kotimpuunon kalaja, noonuan isido kredit sabaagi **Michelle Khan** om nointutunan ontok toun 1980-an om 1990-an kalapas mingkono id filim aksi om inus mongumolig tinan Hong Kong id nombo sondii isido momonsoi koimaan lagak ngeri. Filim toponsol di pinsingkanaan disido kohompit no *[[Yes, Madam (1985 film)|Yes, Madam]]* (1985), *[[Magnificent Warriors]]* (1987), *[[Police Story 3: Super Cop]]* (1992), *[[The Heroic Trio]]* om *[[Tai Chi Master (film)|Tai Chi Master]]* (goduo-duo ontok toun 1993), om *[[Wing Chun (film)|Wing Chun]]* (1994).

Kalapas minundaliu hilo Amerika Syarikat, nakaanu i Yeoh ko'okunan antarabangsa maya kono toponsol id filim James Bond, *[[Tomorrow Never Dies|Tomorrow Never Dies]]* (1997) om filem *seni bela diri* wuxia ponuhuan di Ang Lee, *[[Crouching Tiger, Hidden Dragon|Crouching Tiger, Hidden Dragon]]* (2000), id nombo nokosuang ngaran disido sabaagi calon montok Anugerah BAFTA untuk Pelakon Wanita Terbaik dalam Peranan Utama. Nokoburu karaja disido maya filem-filem miagal do*[[Memoirs of a Geisha (film)|Memoirs of a Geisha]]* (2005), *[[Sunshine (2007 film)|Sunshine]]* (2007), om *[[The Mummy: Tomb of the Dragon Emperor]]* (2008). Mitilombus nogi isido mimparagat id suang sinema Hong Kong om China, minsingkono id *[[True Legend]]* om *[[Reign of Assassins]]* (goduo-duo ontok toun 2010); *[[Crouching Tiger, Hidden Dragon: Sword of Destiny]]* (2016); om *[[Master Z: Ip Man Legacy]]* (2018). Ontok toun 2011, mogowit isido kono Aung San Suu Kyi id suang filim biografi *[[The Lady (2011 film)|The Lady]]* (2011).

Minsingkono isido sabaagi mimingkono ponokodung id suang filim komedi romantik *[[Crazy Rich Asians]]* (2018) om *[[Last Christmas (film)|Last Christmas]]* (2019), om nogi filim Marvel Cinematic Universe *[[Shang-Chi and the Legend of the Ten Rings]]* (2021) om siri televisyen *[[Star Trek: Discovery]]* (2017–2020). Kalaja pinsingkanaan rolou disido kohompit no *[[Kung Fu Panda 2]]* (2011); **' and ''[[Paws of Fury: The Legend of Hank]]'' (goduo-duo ontok toun 2022); ''[[Transformers: Rise of the Beasts]]'' (2023); om ''[[The Tiger's Apprentice (film)|The Tiger's Apprentice]]'' (2024). Montok kono toponsol disido sabaagi [[Evelyn Quan Wang]] id suang ''[[Everything Everywhere All at Once]]'' (2022), nakalantoi isido do Gaa' Akademi montok Mimingkono Tondu Bobos Abantug, nosiliu tondu Asia koiso nakalantoi id suang kategori dii om nogi tulun Malaysia koiso i nakalantoi do Gaa' Akademi. Kalapas dii, mingkono nogi isido id suang filim misteri ''[[A Haunting in Venice]]'' (2023) om filim fantasi muzikal ''[[Wicked (2024 film)|Wicked]]'' (2024) om **' (2025).

Ontok toun 2008, liwang web pengagregatan komi filim Rotten Tomatoes minopoiliu disido sabaagi wira aksi tondu bobos abantug poingompus timpu. Ontok toun 1997, nopili isido do majalah *[[People (magazine)|People]]* sabaagi songulun mantad "50 Tulun Bobos Olumis id Pomogunan", om ontok toun 2009, o majalah dii disido sabaagi songulun mantad "35 All-Time Screen Beauties". Ontok toun 2022, minomungaran o majalah *[[Time (magazine)|Time]]* disido sabaagi songulun mantad 100 tulun bobos kirahung id pomogunan id suang katayadan monikid toun om minanahak disido pamalahawan Icon of the Year. Ontok toun 2024, nokotorimo isido Presidential Medal of Freedom.

## Koposion pogulu om pondidikan
Nosusu i Michelle Yeoh ontok 6 Magus 1962 id Ipoh, Perak, Malaysia, om tapa nopo disido nga i Yeoh Kian-teik (1925–2014), songulun puru pulitik, om Janet Yeoh (born 1939). Haro songulun tabang dau i Robert Yeoh, songulun abaal bedah mato, duo tabang tiri, Lam Hoe (gana pongusapan) om Ronald Yeoh, abaal bedah mato nogi, om songulun taka tiri ponong tapa, Tan Chee Koon (nosusu ontok 1949). Nokoumbal do nopili o tapa disido sabaagi Senator Malaysia mantad toun 1959 gisom 1969 sabaagi puru Malaysian Chinese Association Perak, the Chairman of the Perak Bar Association, om monuunuridong do "Sri Maju" ontok toun 1975, iso koumatan baas id kakadayan tagayo do Malaysia om Singapura. Mantad sinakagon Hokkien om Kantonis, ginumayo isido miampai mimboros Inggilis miampai tapa dau, om karati tokuri do Kantonis Malaysia mantad todu ponong tama i poingion miampai diolo. Minsingilo isido boros Kantonis om Mandarin ontok toun 1980-an om 1990-an kalapas minongimpuun kalaja id Hong Kong. Sundung do ingkaa, au isido koumbal minsingilo mambasa toi ko' monuat aksara Cina, om ii nopo nga panasalan tagayo dau.

Orohian isido sayau mantad di okoro po om mimpuun minsingilo balet ontok di apat nogi toun. Sinumikul isido id Main Convent Ipoh. Omtok di 15 toun, minundaliu isido kumaa England miampai molohing dau. Dinumopitar isido id The Hammond School, Chester, om mimpuun minluda sabaagi susumayau balet. Sundung do ingkaa, toruol toruntud mangantob disido sumiliu susumayau balet profesional, om minopoundaliu isido tarad kumaa koreografi om gana inus suai. Ontok toun 1983, nakaanu isido Ijazah Sarjana Muda Sastera (BA) mantad Crewe + Alsager College of Higher Education.

## Pakalajaan

## Nuut

## Sukuon

## Pambasaan potilombus
* Kho Tong Guan: "Yeoh Chu Kheng, Michelle". In: Leo Sury, *Southeast Asian Personalities of Chinese Descent: A Biographical Dictionary*. Chinese Heritage Centre, Institute of Southeast Asian Studies, 2012, , pp.&nbsp;1347–1350
* Ken E. Hall: "Michelle Yeoh". In: Garry Bettinson: *Directory of World Cinema: CHINA 2*. Intellect Books, 2015 , pp.&nbsp;71–73
* Lisa Funnell: *Warrior Women: Gender, Race, and the Transnational Chinese Action Star*. Suny Press, 2014, , pp.&nbsp;31–57 (chapter "Transnational Chinese Mothers: The Heroic Identities of Michelle Yeoh and Pei Pei Cheng")
* Rikke Schubart: *Super Bitches and Action Babes: The Female Hero in Popular Cinema, 1970–2006*. McFarland, 2012 , pp.&nbsp;123–143 (chapter "Beautiful Vase Made of Iron and Steel Michelle Yeoh")

## Noputan labus

* 
*